ردت ضحكتي
للمبدع الشاب رائد ابو فتيان
:f_wm_3c5ad8e:
ردت ضحكتي وطك بالصفار الوان
وبده يمر الورد بشفايفي الزركة
خير من الله قلت نسبة الدخان
وبدت نسمة نظيفة تمر على الشهكة
كبل جيتك عشتها مكالب اعلى النار
مثل العنده غيرة ومااخذ حكه
انهجم بيت الكلب ماباجي عالميتين
وعلى ابسط ذكره منك يبجي وبحركة
الارض ماتشتكي لو نجم بيها يطيح
بس توجعها كلش طيحت الوركة
ااسافر والغرك بالخنكه جنهم توم
وانه اثنيناتهم وغروبي اجه بخنكة
ومن اخر نفس والله اصرفت ثلثين
انه بشحة هوا واتنفس بملكة
اعلى ضيم اجفاك والهم والسهروالليل
وسواجي دموع عيني وكلبي بالخفكة
لو يطلع نبي وشايل بديه قران
اول مايحرم كثرة الفركة
ولو جابك زمانك وانة طيب ذات
بكلب سامح عدوه ياحقد تلكة
من باب العشاير راح افضها وياك
وعيونك اشوف وراية متعلكة
دموعي الطايحه يطيحن حدر الفراش
وفدة دك الكلب من بابنه ادكة
وشكي وكثر ظني ودوخت الشمات
هذن كلهن فصلهن ينتهي بشبكة
بشرط من انحضن كون الخسارة ضلوع
وتشك اذن الشماته ضلوعي بالطكة
كلهم مثلو لمن نويت تروح
واحدهم وكع من الحزن خركة
وضحك حد البجي لمن شافني بلياك
الكبل ماتبتعد بس ثوبه ماشكة
ولان صايم عشك كدامي شربو شوك
وردت افطر بواحد مو وفي بعشكة
منخيول الحنين بصدري من تهيج
تذب الفوكها وبجدامها اتسحكة
ومو خبرة الترد تتمايل اعلى البيت
ماتدري شثكلها الروس المدنكة
وطبعا مايفوت براسي الاحجي
اني الشايفة ومرات مااصدكة
وحقك مايفوت براسك الاحجي
اني الشايفه ومرات مااصدكة
:2cf9kq0:
وهذا الفديو هم
<font size="3"><span style="color:#ff0000;">